
	V. ERANSKINA.- KONTRATUAREN EXEKUZIO FASEAN KONTRATISTAK PRESPATU BEHARREKO JARRAIPENERAKO DOKUMENTAZIOA 

	

	I.- AGIRIAREN XEDEA.
Agiri honen xedea da ezartzea zer ezaugarri tekniko izan behar dituen buru nahaste larria duten pertsonentzako Irungo Antzaran errehabilitazio psikosozialeko zentroan eman beharreko zerbitzuak. 


	II.- DEFINIZIOA ETA HELBURUA
Kontuan hartuta 185/2015 Dekretua, urriaren 6koa, Gizarte Zerbitzuen Euskal Sistemaren prestazio eta zerbi​tzuen zorroari buruzkoa, gaixotasun mental kronikoa duten pertsonentzako eguneko zerbitzuak edo zentroak izaera soziosanitarioko tresnak dira, zeinetan diziplina anitzeko talde profesional batek gauzatutako jardun sorta antolatu eta koordinatu baten bitartez, hartzaileen garapen pertsonal eta soziala, autonomia eta gizarteratzea xede dituen arreta gaitzaile integrala ematen den.   


	Era berean, dekretu horren arabera, zerbitzu honek, aldi baterako edo modu iraunkorrean, mendetasun-egoeran dauden pertsonei arreta indibidualizatua eta integrala eskaintzen die egunez, autonomia pertsonala  hobetzeko edo autonomia pertsonalaren ahalik eta maila hoberenari eusteko, muga funtzionalak  konpentsatzeko eta ohiko zaintzaileei laguntzeko, prebentzioko, gaikuntzako eta asistentziako prestazioen bitartez. Prestazio horiek gaitzera eta gaitasunak garatzera bideratuta daude autonomia pertsonala lortzeko  eta komunitate-ingurunean parte hartzeko.  


	Intentsitate ertain eta handiko zerbitzua da eta honako hauek bermatzen ditu: a) zerbitzuan edo zentroa irekita dagoenean hezitzaileen presentzia etengabea izatea; b) profesionalen diziplina anitzeko talde baten laguntza, ongizate fisikoa, psikologikoa eta soziala xede dituen arreta integrala eskaintzeko beharrezkoak diren profilak betez.   Zerbitzu honen funtzionamenduan, zerbitzuaren erabilera erabiltzailearen premia eta lehentasunetara ahalik eta gehien egokitzea ahalbidetzen duten malgutasun irizpideak aplikatuko dira.  


	III.- HARTZAILEAK ETA PROFILAK.
1.- Hartzaileak:
Zerbitzuaren hartzaileak buru nahaste larria eta kronikoa duten pertsonak dira, hala nola eskizofrenia, afektibitate-nahasmendu bipolarra, depresio-nahasmendu errepikatua, nahasmendu paranoideak, bestelako psikosiak eta nortasunarekin lotutako beste zenbait nahasmendu, funtzionamendu psikosozial autonomorako  eta gizarteratze normalizatu baterako arazoak dituztenak, eta errehabilitazioan aurrera egin nahiz komunitatean integratzeko laguntza espezifiko eta egituratua behar dutenak.


	Erabiltzaileek bete beharreko betekizun orokor eta espezifikoak Gipuzkoako Lurralde Historikoan mendekotasun-egoeran diren pertsonak egoitza zerbitzuetan eta eguneko zentroetan sartzeko araubidea arautzen duen martxoaren 24ko 7/2015 Foru Dekretuan (GAO 2015/03/30), edo hura ordezkatzeko araudian zehazten dira. 


	IV.- EGUNAK, ORDUTEGIA ETA ARRETA MODALITATEAK
1.- Egun kopurua:
Zerbitzuaren benetako egun kopurua bat etorriko da urteko lanegun kopuruarekin,   larunbatak  salbuetsita.  Hau da, 247 egunekoa izango da gutxi gorabehera. 


	2.- Ordutegia:
Zerbitzuaren ordutegi orientagarria eta ordu kopurua hauek izango dira:
· 8 ordu, 09:00etatik 17:00etara.


	3.- Modalitateak:
Ez da modalitate desberdinik aurreikusten.
Gizarte Politikako Departamentuak aukera izango du egun kopurua eta eguneko zerbitzu-ordu kopurua aldatzeko, sortzen doazen premien arabera. Nolanahi ere, kontratistaren finantza-oreka esleipen-prezioan zehaztutako maila berdinetan mantendu beharko da. 


	V.- PLAZA KOPURUA
Aurreikusitako plaza kopurua I. eranskinean adierazitakoa da.


	VI.- ZERBITZUEN ZEHAZTAPENAK.
Zerbitzu hauen helburu orokorra errehabilitazio psikosozialerako programa indibidualizatuak eskaintzea da, artatzen diren pertsonek komunitatean mugitu eta beren gizarte-ingurunean ahalik eta modu aktibo eta  autonomoenean aritzeko behar dituzten trebetasunak ikasi, berreskuratu edota mantentze aldera. 


	Zerbitzuen helburu espezifikoak hiru arreta-eremu espezifikotan multzokatzen dira: 
· Errehabilitazio psikosoziala: Trebetasunak eta gaitasunak entrenatu eta berreskuratzeko jardueren bidez, pertsona horiei laguntza emateko beren autonomia eta bizitza pertsonal eta sozialeko eremu ezberdinetan beren funtzionamendu-maila hobetzeko xedez, betiere pertsona horiek komunitatean integratzea ahalbidetuz eta horretarako laguntza eskainiz, eta gizarte-eginkizun normalizatuak bete ditzatela bultzatuz. Horretan lan egiteko, gizartean nahiz komunitatean dauden baliabideak erabili eta lagungarri diren gizarte-sareak garatuko dira. 


	· Familiei laguntza eta komunitatearen sostengua ematea: 
Familiei informazioa, aholkularitza eta laguntza eskainiko zaie, ingurunean aritzeko eta elkarbizitzarako beren gaitasuna hobetzeko xedez.   


	· Laguntza eta euskarri soziala: 
Gizartean parte hartzeko eta harremanak izateko jarduerak mantentzen direla ziurtatzera bideratutako arreta  eskainiko da, modu horretan, narriadura, isolamendua eta gizarte-bazterkeria ekiditeko.   


	Esku-hartze horiek guztiak bakarkakoak nahiz taldeka garatzekoak izan daitezke, eta zentroan, komunitatean edo erabiltzailearen etxean bertan egin ahal izango dira, normalizazioaren printzipioa kontuan  hartuz, gizartean eta komunitatean dauden baliabideen eta komunitateko gizarte-sareen erabilera hobetsiz,  betiere Erreferentziazko Osasun Mentaleko Zentroarekin koordinatuta.


	Eman beharreko zerbitzuak II. eranskinean jasotzen den zerbitzuen zerrendan zehazten dira.


	Halaber, prozesu gakoetarako ezarritako zehaztapenak eta jardun egokiak nahiz III. eranskinean  zerrendatzen   diren   jardute-eremuak  bete  egin  beharko  dira,  Gaixotasun  Mental  Larria  duten  pertsonentzako  eguneko  zentroaren  zerbitzu  batean aplikagarri diren heinean. 


	VII.- SARRERA
Gipuzkoako Foru Aldundiko Gizarte Politikako Departamentuak ezarriko du zein izango diren zerbitzura iris daitezkeen erabiltzaileak, Gipuzkoako Lurralde Historikoan mendekotasun-egoeran diren pertsonak    egoitza zerbitzuetan eta eguneko zentroetan sartzeko araubidea arautzen duen martxoaren 24ko 7/2015  Foru Dekretuan (GAO 2015/03/30), edo hura ordezkatzeko araudian ezarritakoaren arabera. 


	Plaza bat hutsik geratzen den unean itxarote-zerrendan dagoen pertsona bati esleituko zaio. Esleipen hori  zehazteko zerbitzuaren premiak eta hutsik geratutako plazaren ezaugarriak hartuko dira kontuan. Kontratatutako enpresak konpromisoa hartzen du izendatutako pertsonak artatzeko, indarreko prozedura errespetatuz.


	Pertsona erabiltzailearen izaera berrikusi egin ahal izango da, eta   dagokion   pertsonaren   hasierako  egoera  aldatzearen  ondorioz  aipatu  izaera  galtzea  gerta daiteke. 


	VIII.- PLAZEN SAILKAPENA ETA ARAUBIDE EKONOMIKOA.
a) Plazen sailkapena:
Gizarte Politikako Departamentuak plazen sailkapen hau aitortuko du: 
· Plaza okupatua: pertsona bati esleitzen zaion plaza, zerbitzuan sartzen den unetik aurrera.   
· Plaza erreserbatua: esleitutako plaza baina okupatu ez dena oporraldien, ospitaleratzearen edo antzeko beste egoera baten ondorioz.     
· Plaza okupatu gabea: erabiltzaile bakar bati esleitu ez zaion plaza.   
b) Araubide ekonomikoa:
· Okupatutako plaza: Kobrantza eskubide bat sorraraziko du, indarreko tarifaren baliokidea, lehen egunetik.
· Plaza erreserbatua:
a) Erreserba borondatezko absentziaren ondorioz: 
Zentroari aditzera eman bazaio gutxienez zazpi egun natural lehenago, lekuaren erreserba pertsona zentroan ez dagoen lehen egunetik beretik aplikatuko da.
Aurretiko abisurik gabe gertatzen denean, zazpigarren egunetik aurrera aplikatuko da.
Erreserba gutxienez zazpi egun naturaletarako aplikatuko da, eta gehienez 45 egunez urte natural bakoitzeko. 
b) Erreserba ospitaleratzearen, osasun arazoen edo antzeko beste arrazoiren baten ondorioz.
Egoera hori zentroari aditzera eman bazaio gutxienez zazpi egun natural lehenago, lekuaren erreserba pertsona zentroan ez dagoen lehen egunetik beretik aplikatuko da.
Ustekabekoa edo larrialdi baten eraginez gertatua bada, zazpigarren egunetik aurrera aplikatuko da.
Azken kasu honetan, lekua erreserbatzeko eskubidea gutxienez zazpi egun naturalerako izango da, eta gehienez laurogeita hamar egun naturalerako, eta epe hau luzatu ahal izango da, hori justifikatzen duen aurretiazko txosten batez.


	Plazaren erreserba aplikatzen den egunetan esleipendunak indarreko tarifaren % 75 jasoko du, portzentaje hori aplikatuz Gipuzkoako Foru Aldundiaren ekarpenari nola erabiltzailearen ekarpenari.


	· Plaza okupatu gabea: Ez du eskubide ekonomikorik sortzen.


	IX.- EGOKITZAPEN ALDIA ETA GORABEHERAK.
a) Egokitzapen aldia:
Egokitzapen aldiak plazara sartu ondorengo hiru hilabeteak hartzen ditu, eta horren barnean sartzen da pertsona zentroaren funtzionamenduaren ezaugarrietara zein gutxieneko elkarbizitza ohituretara egokitzea, erabiltzaile guztientzako arreta egokia eta ongizatea bermatzera begira.


	Erabiltzailearekin baterako irtenbideak probatu arren ikusten bada erabiltzailea ez dela zerbitzura egokitzen, zentroaren zuzendaritzak Gizarte Politikako Departamentuari jakinaraziko dio, eta horrek egoera aztertu eta ebaluazio txosten bat emango du.


	Ebaluazio txosten hori erabiltzaileari jakinarazi beharko zaio, edo, hala dagokionean, erabiltzailearen legezko ordezkariari edo borondatezko ordezkariari, eta honek 15 egun izango ditu egoki deritzen alegazioak egiteko. Epe horretan alegaziorik aurkeztu ez bada, prozedurak aurrera jarraituko du.


	Gizarte Politikako Departamentuak, alegazioak aztertu ondoren, dagokion erabakia emango du, hurrena proposatuz bertan:
· Plazan sartzea konfirmatzea.
· Erabiltzaile izaera galtzea, zentroaren ezaugarri edo funtzionamendura ez egokitzeagatik; honekin batera, proposatzen den baliabide alternatiboa adieraziko du.
· Beste zentro batera aldatzea.


	Behin egokitzapen aldia amaituta, zentroak artatutako pertsonarekin edo, hala badagokio, erreferentziazko pertsonarekin eta Osasun Mentaleko Sarearekin batera, Errehabilitazio Indibidualerako Plana zehaztu beharko du. 


	b) Gorabeherak
Kontratatutako enpresak erabiltzaileen alta eta bajekin (behin betikoak edo aldi baterakoak) lotuta zerbitzuan gertatzen diren gorabeheren berri eman beharko dio Gizarte Politikako Departamentuari, haiek gertatu eta, beranduenera, 2 eguneko epean. 


	Behin betiko bajak izango dira erabiltzailearen heriotzagatik edo borondatezko bajatik gertatzen direnak, edo Gizarte Politikako Departamentuak halakotzat jotako inguruabarren ondorioz gertatzen direnak. 


	Zerbitzuaren garapen egokian eragina duen edozein gorabehera (erabiltzailearen profila aldatzea, harremanetan gatazkak izatea, kuotak ez ordaintzea, etab.) ere jakinarazi egin beharko da, ahalik eta denbora laburrenean. 


	X.- GIZA BALIABIDEAK ETA ANTOLAKETA.
Zentroak zerbitzuak behar bezala ematea bermatzeko moduko langile kopurua eta azpiegitura izango ditu.  Bestalde, erakunde esleipendunak aurreikusitako zerbitzuak egoki eman ahal izateko beharrezkoa den antolaketa-egitura zehaztu beharko du, zerbitzuetako erabiltzaileen bizi-kalitatea hobetzea (zerbitzuetako    erabiltzaileei dagozkien emaitzekin) oinarrizko helburutzat hartuta.


	a) Langileak:
Eskaintzan langileen dotazioa zein izango den aurkeztu beharko da. Horretarako, Baldintza Administratibo Berezien XII. Eranskineko ereduari jarraituz


	b) Antolaketa:
Eskaintzan zentro bakoitzerako langileen antolaketarako proposamen bat aurkeztu beharko da,  kronogramaren proposamenarekin batera, Baldintza Administratibo Berezien XIII. eranskineko ereduari edo antzeko bati jarraituz. 
Erabiltzaile bakoitzak erreferentziazko profesional bat izango du. Profesionala erabiltzailearen Errehabilitazio Plan Indibidualaren (EPI) jarraipena egingo du, bai eta egoera pertsonalen ibilbidea eta hautemate subjektiboen berri ere. Orobat, modu aktiboan parte izango du aipaturiko EPIren erabakietan eta beraren berrikusteetan.

	

	Halaber, zerbitzu ezberdinak moduluka antolatu beharko ditu, arreta eta gainbegiratze indibidualizatua ahalbidetzeko moduan, segurtasunarekin lotutako alderdiak autonomiarekin, hautatzeko aukerarekin eta   erabakiak hartzeko aukerarekin uztartuz. 


	

	XI.- LANGILEEN PRESTAKUNTZA.
Langile guztiek II. puntuan zehazten diren zerbitzuak behar bezala eman ahal izateko beharrezkoa den prestakuntza izan beharko dute. 


	Teknikariek betetzen duten postu bakoitzari dagokion titulazioa (gradua) bete beharko dute.
Subrogazio eskubidea duen pertsonala ordezkatzeko eta Baldintza Administratibo Berezien XII Eranskinean eskatzen den gutxieneko dotaziori aurre egiteko (edo eskaintzari, altuagoa balitz), beharrezkoak diren monitoreek, gutxienez, XII Eranskinean aipatzen diren funtzioak betetzeko titulazioa behar dute izan. Aipatu titulazio hori, besteak beste, ondorengoa izango da: Gizarte Heziketan Gradua/Lizenziatura edo Integrazio Sozialeko Goi zikloa.


	Zuzendaritzak bere gain hartuko ditu kontratatzen den jardueraren koordinazioaren berezko zereginak eta Gizarte Politiketako Departamentuarekin izango dituen harremanak, eta horretarako gutxienez izan beharko duen titulazioa izango da 1) Medikuntzako gradua/lizentziatura, psikiatrian espezializatua, edo Psikologiako gradua/lizentziatura edo 2) Medikuntzako, Erizaintzako edo Gizarte Laneko gradua/lizentziatura, eta gutxienez ondoren aipatzen diren ezaugarrietako bat izatea:
- Adimen-osasuneko graduondokoa edo masterra egina izatea.

- Adimen-osasunaren alorrean, gutxienez, 3 urteko esperientzia egiaztatzea.

Halaber, koordinazio lanetarako proposatutako pertsonak egiaztatu beharko du Hizkuntzen Europako Erreferentzia Marko Bateratuko euskarako C1 maila. 


	Subrogazioa legezko beteberra baita, egingo diren ordezkapen guztiak eta, hala badagokio, langile berri guztiak kontratatzeko, aurreko paragrafoetan eskatutako betekizun guztiak bete beharko ditu kontratistak.



	XII.- LANGILEEN HAUTAPENA.
Lizitatzaileek zerbitzuaren garapenerako beharrezkoak diren langile berrien nahiz aurretiaz daudenak ordezteko beharrezkoak izango direnen kontratazioa arautzeko hautaketa-plana deskribatu beharko dute beren eskaintzetan.  Eskaintza horretan, gainera, kontuan hartu beharko dira, besteak beste, eta langileen hautapenean lehenetsi behar diren alderdi modura, honakoak:
· Bete behar dituzten eginkizunei egokitutako prestakuntza izatea.
· Esperientzia antzeko edukiko lanetan.
· Euskal Autonomia Erkidegoko hizkuntza ofizialak jakitea, X. puntuan ezarritakoaren arabera.


	XIII.- BARNE ETA KANPO KOMUNIKAZIOAK ETA IRUDI KORPORATIBOA.
Oro har, zentro eta zerbitzuetan agiri hauen xede diren jarduerei buruz egiten diren jakinarazpenetan,  Gipuzkoako Foru Aldundiko Gizarte Politiketako Departamentuaren izena adierazi beharko da.   

	 Orobat, zentroan identifikatzeko eta seinaleztatzeko elementu guztietan, paper gauzetan, uniformeetan eta irudia isla dezaketen gainerako euskarri guztietan Gizarte Politiketako Departamentuak zentroarentzat zehaztutako ikusizko identitatea agertuko da.


	XIV.- ZENTROEN KOKAPENA ETA EZAUGARRI GRAFIKOAK.
1.- Irungo Antzaran zentroa
Antzaran Plaza 14 
20301 Irun
Kontratatzailearen profilean zentroaren planimetria agertuko da 


	XV.- INSTALAZIOAK ETA EKIPAMENDUA.
Zentro bakoitzaren ondasun higigarrien inbentarioa atxikiko da, kontratuko eranskin modura. 


	XVI.- MANTENTZE PLANA.
Lizitatzaileek, beren eskaintzetako B gutun-azaleko derrigorrezko eduki modura, kontratuaren xede den zerbitzuari dagokion zentroaren eta haren eranskinen (lorategiak, gehigarriak, etab.) mantentze plana aurkeztu beharko dute. Eta baita instalazio eta   ekipamenduena ere (laguntza teknikoak barne). 


	Behar bezala aurkeztu dadin, erreferentziatzat joko da Gipuzkoako Foru Aldundiarenak diren eraikinetako Erabiltzailearen Mantentze Liburua (2017); hura kontratugilearen profilean emango zaie interesdunei. Betearazteko garaian, gutxieneko izaera du. Nolanahi ere, jardueren maiztasuna adieraziz beteko da, eta egikaritze modua identifikatuz, nork bere baliabideekin edo xede horretarako lizitatzaileak izango dituen kanpoko profesionalekin.


	Gainera, datu horiek zer zehaztasun-maila duten aztertuko da, higiezin zehatzari eta haren berariazko ezaugarriei dagokienez.


	Planak zehaztuko ditu, kontratuak irauten duen bitartean egin beharreko prebentziozko mantentze lanen eragiketa guztiak: eragiketa bakoitzaren izaera zehaztuko da, maiztasuna edo noiz egitea aurreikusten den eta zein eragile motak egingo duen. Era berean, aurreikusi gabeko intzidentzia egoerei nola aurre egin ere proposatuko du. Eragiketa horiek erregistratu eta agertu egin beharko dira, agiri honetako XVII. klausulan zehazten den informazio sisteman txertatuta. 



	Lan horiek kontratu honen laguntza-zerbitzua emateko funtsezkoak  ez direnez, kontratistak aparte kontratatu ahal izango ditu.   



	Agiri honen ondorioetarako, mantentze lanak dira: bizitzaldi erabilgarrian lokalak, instalazioak, ekipamendua eta kanpoko espazioak kontserbatzeko egiten diren programatutako edo programatu gabeko aldizkako lanak; horrenbestez, aurreikusitako beharrak betetzeko baldintza egokiak ziurtatuko dira.


	Kontratistak egiteko mantentze eragiketak dira: 


	-Zentroko elementuak garbitu, haien egoera eta funtzionamendua aldizka berrikusi eta, hala badagokio, konpontzea. 


	-Zentroak behar bezala funtziona dezan produktu edo piezak berrikusi, gaineratu, baztertu edo ordeztea.   Halaber, lan horien barnean sartzen dira iraungitze-data ezagunak dituzten eta zerbitzua eten gabe sistemaren funtzionamendu arruntean berritzea aurreikusten diren piezak edo elementuak ordezkatzeko   lanak, eta baita elementua birjarri beharrik gabe (funtzionaltasunik galdu ez duelako) hartan konponketa txikiak egitekoak.   


	-Mantentze lanetarako enpresa baimenduak egingo ditu instalazio guztien arauzko mantentze lanak (igogailua, klimatizazioko instalazioak, aireztatzea, etxeko berogailua eta ur beroa, suteen aurkako babes instalazioak, instalazio elektrikoak, erregaia gordetzeko instalazioak).



	Instalazioak mantentzeko, Aldundiaren Kontratazio Zentralaren bidez Gipuzkoako Foru Aldundiarekin egindako edo egiteko indarreko esparru-akordioetan zehazten diren baldintza eta prezioak bete beharko ditu kontratistak. 


	Mantentze lanez arduratuko denak edo kontratistak dagokion instalazioaren dokumentazioaren kopia  helaraziko dio Gipuzkoako Foru Aldundiari. 


	Esleipendunaren konturakoak izango dira zentro horien mantentze gastuak (elektrizitatea, gasa, ura, telefonoa, segurtasun elementuak, igogailuak, eduki aseguruak,...), eta baita bere kargura dauden langileek beren lana behar bezala egin dezaten beharrezkoak diren baliabide teknikoak ere, hala nola ordenagailuak, informatika eta bulego materiala, telefono finkoak eta mugikorrak, ibilgailuak, eta abar.


	Planak kontratuzko izaera izango du, eta kontratuaren agiri nagusiari atxikiko zaio, hartan adierazitako izaerarekin. 


	XVII.- INFORMAZIO SISTEMAK.
1.- Kudeaketa asistentzialaren informazio sistema:


	Kontratistak artatutako  pertsonei  dagokien  informazioa jasotzeko erregistroak sortu edo mantendu beharko ditu.


	Jarduera hasterakoan, Gipuzkoako Foru Aldundiarekin adostuko da gutxieneko zer datu berrikusiko diren urtero. Datu horiek informazio hau jasoko dute:


	· Identifikazio datuak, datu ekonomikoak eta bestelakoak (ehorzketa polizak,  gizarte  segurantza, OTI,   bankuko datuak, sarrera data, etab.). 
· Historia klinikoa:  diagnosia, aurrekariak eta tratamendua (medikazioa, sendaketak eta prebentziozko  jarraibideak). Egindako mediku balorazioak (azterketa klinikoak, elikadurarekin lotutako balorazioak) eta izan dituen ospitaleratzeak.  Datu  horiek  guztiak  historikoak izan beharko dira.  Horiekin batera, datu psikologikoak ere jaso beharko lirateke (egindako proben historia) eta baita jasotako tratamendu psikologikoari buruzkoak ere.
· Ebaluazio psikosozial funtzionalak eta gaitasun estandarizatuen gainekoak, aldizka egitekoak (Foru  Aldundiarekin adostutako tresnaren arabera, gutxienez, urtean behin).
· Errehabilitazio Plan Indibiduala, helburu argiak, jarduera indibidualak, taldekoak eta, beharrezkoa balitz, familiako esku-hartzeak sartuta. 
· Buruko Osasun Zentrotik jaso duen arretaren historiari eta Psikiatrian izan dituen ospitaleratzeei buruzko erreferentzia espezifikoa. 
· Halaber, erreferentziazko beste zenbait espezialista adierazi behar dira (barne  medikuntza, urologia, etab.). 
· Historia soziala: senideak (eta haiekiko harreman mota), tutoretza, laneko historia, zaletasunak, jarduera  eta talde terapeutikoetan izandako partaidetza, zentroan izandako gorabeherak, azken borondateak, etab. 


	Edozein  kasutan, lizitatzaileak bere eskaintzan planteatzen duen kalitate plana uneoro betetzen dela bermatzeko eta erakusteko beharrezkoak diren adierazle guztiak jasoko ditu informazio sistemak. Adierazle horiek elikatzeko beharrezkoa den informazioa denbora errealean erregistratuko da, eta uneoro egongo da eskura.


	Informazio hori Gipuzkoako Foru Aldundiko Gizarte Politiketako Departamentuarekin konpartituko da, kontratuaren indarraldi osoan, eta Administrazio kontratatzailearen esku utziko da, behin kontratuaren indarraldia amaituta. 


	Kontratua uzten duen kontratistak ezingo du datu horien kopiarik gorde, eta kontratua dela medio artatu dituen pertsonei buruzko datuekin bere ekipamendu informatikoetan izan ditzakeen fitxategi guztiak ezabatuko dituela bermatuko du.


	2.- Extranet:
Kontratistak erabili eta elikatu egin behar ditu Gizarte Politiketako Departamentuak bere esku jarri dituen informazio sistemak, bereziki Extranet sistema.


	3.- Prebentziozko mantentze plana:
Emakidadunaren informazio sistemak Azpiegitura Fisikoei buruzko modulu bat izan beharko du. Bertan bere eskaintzan proposatutako Prebentziozko Mantentze Planean sartutako esku-hartze guztiak erregistratu beharko ditu, sistematikoki eta berehala.  Halaber, kontratua gauzatzen den bitartean egiten diren mantentze lan zuzentzaile guztiak erregistratu  beharko ditu, hala esleipendunaren kontura burutzen direnak, nola Gizarte Politiketako Departamentuaren  kontura burutzekoak.


	Modulu horrek hainbat mugarri aipatuko dituen egutegi bat izango du, eta horiek jarduerak noiz egingo diren adieraziko dute. Elementu positibotzat joko da jarduera horietako bakoitza modu eraginkorrean egin dela egiaztatutako dokumentazio digitalizatua jasota izatea (ziurtagiriak, obra ziurtagiriak, instalazioaren edo berrikuspenaren buletinak, argazkiak eta abar).


	Kudeaketa asistentzialari nahiz mantentze planari dagokion informazioa euskarri informatikoan erregistratu beharko da datu base “estandar” baten gainean, datu horiek aplikazio berri batera hedatzea ahalbidetzeko   moduan.  Haatik, Gizarte Politiketako Departamentuak egokitzat jotzen badu, sistema informatiko jakin bat erabiltzera  derrigor dezake kontratista, hala modu esperimentalean, nola tresna estandar modura, aldez aurretik berezko edota itundutako zentroen sarean orokorki erabiltzeko egokitzat jo eta hautatua izan delako.   Kasu horretan, kontratistak bere aplikaziotik datuak heda ditzakeela edo, are gehiago, aplikazio berrira    migra ditzakeela bermatu beharko du, horregatik inolako ordainik eskatu gabe.  Nolanahi ere, Gizarte Politiketako Departamentuak egokitzat jotzen dituen bitarteko teknikoak jarriko dizkio eskura.


	XVIII.- ESLEIPENDUNAREN BESTE OBLIGAZIOAK. DATU PERTSONALEN BABESA.
Kontratazioaren bidez esleipendunak datu pertsonalak eskuratzeko modua duenez, eta datu horien tratamendu arduraduna erakunde kontratatzailea denez, esleipenduna izango da datu horien tratamendu eragilea. Horretarako, VII Eranskinean jaso da tratamendu eragileak ezarri beharreko segurtasun neurrien zerrenda.


	Enpresak eskuratzen dituen datuak isilekoak dira. Azterketan lortutako datuak eta informazioa Datu Pertsonalak Babesteko abenduaren 13ko 15/1999 Lege Organikoak babesten ditu eta, beraz, esleipendunak, behin lana amaitu ondoren, Gizarte Politiketako Departamentuari eman beharko dizkio lagatako programa informatikoa eta jasotako dokumentazio guztia, paperean nahiz euskarri informatikoan, eta ez du kopia bakar bat ere gordetzeko baimenik izango, fitxategiak blokeatzeko betebeharra dagoen kasuetan izan ezik.


	Zerbitzua ematen ari den bitartean, eta baita zerbitzua eman ondoren ere, esleipendunak espresuki debekatua izango du zerbitzua ematean jasotako datuak eta informazioak laguntza teknikoa ematea ez den beste edozein helburutarako erabiltzea.


	Datuak, datu horiek lantzeko prozedurak, informatizazio eta tratamendu horretarako berariaz sortutako programa informatikoak, jarraibideen eskuliburuak, azterketa eta txostenak, balorazioak eta baita horietatik abiatuta lantzen diren bestelako produktuak ere Gizarte Politiketako Departamentuaren jabetzakoak dira.


	Datuen bortxa-ezintasuna eta konfidentzialtasuna eta haien zaintza ziurtatzeko neurri egokiak hartu beharko ditu enpresak, eta ezin izango ditu laga, ezta jakinarazi ere, kontratu honetan aurreikusten direnez bestelako asmoetarako. Horiek horrela, enpresa esleipendunak datuen konfidentzialtasuna urratu dezakeen edozein gorabehera jakinarazi beharko dio Departamentuari.


	Enpresa esleipendunak bermatu beharko du espedientean agertzen diren datu pertsonalak edo txostenak ez direla zabalduko, eta baita datu pertsonalak, eta batez ere osasunaren arlokoak, babestearen inguruan indarrean dagoen araudia betetzen dela ere.


	Enpresa esleipendunak Gizarte Politiketako Departamentuari  jakinarazi beharko dizkio arrazoi profesionalak direla medio datuak eskuratzeko aukera duten langileen izena eta prestakuntza profesionala. Era berean, informazio hori etengabe eguneratzeaz ere arduratuko da.


	Nolanahi ere, kontratistak kudeatzen dituen datu pertsonalen babesa bermatzen duen kontratuzko hitzarmen bat formalizatuko da, zerbitzuak emateko Gipuzkoako Foru Aldundiak prestatutako kontratu honi dagokionez. 


	Kontratistak Arautegian ezarritako baldintzak bete beharko ditu, eta zehazki 2016/679 Araua, 2016ko apirilaren 27koa, Europako Parlamentuarena eta Kontseiluarena, pertsona fisikoen babesari buruzkoa, datu pertsonalen tratamenduari eta hauen zirkulazio askeari dagokienez, eta 95/46/CE zuzentaraua (Datuen babeserako arau orokorra) indargabetzen duena.

	- Kontratuaren arduradunak ikuskapena egingo du, bai kontratua amaitzen denean, bai modu etengabean ere, horretarako prestatutako jarraipen euskarriak erabiliz, era horretan, akats posibleak zuzentzeko. 



I ERANSKINA
PLAZA LOPURUA
Zerbitzua: Buruko Gaixotasun Larria duten pertsonentzako Eguneko Zentroa.

	ZENTROA/


	GEHIENEKO OKUPAZIOA (baimendutako plazak) 
	KONTRATATUTAKO PLAZAK/

	
	
	

	ANTZARAN - IRUN
	30
	30

	GUZTIRA
	30
	30


II. ERANSKINA

BURU NAHASMENDU LARRIA DUTENENTZAKO ERREHABILITAZIO PSIKOSOZIALEKO ZENTROETAN EMAN BEHARREKO ZERBITZUEN ZERRENDA.
	BURU NAHASMENDU LARRIA DUTENENTZAKO ERREHABILITAZIO PSIKOSOZIALEKO ZENTROETAN EMAN BEHARREKO ZERBITZUEN ZERRENDA.


	Errehabilitazio psikosozialeko zerbitzuak:
Errehabilitazio psikosoziala da Errehabilitazio Psikosozialeko Zentro (EPZ) baten esku-hartzearen ardatz nagusia, eta esku-hartze eremu guztietara iritsiko da.

	Erabiltzaile bakoitzarekin errehabilitazio psikosozialeko eta laguntza komunitarioko prozesu indibidualizatu eta integral bat garatuko da, ahalik eta autonomia pertsonal eta sozial handiena eskura edo berreskura  dezan eta hura ingurune komunitarioan ahalik eta normalizazio-baldintza onenetan eta bizi-kalitate onenarekin manten dadin, bere gizarteratzea bultzatu eta indartuz.

	Gaitasun eta portaeren inguruko hasierako ebaluazioa egingo da eta gero Errehabilitazio Psikosozialeko Plan Indibidual (EPPI) bat diseinatuko da, Osasun Mentaleko Saretik eratorritakoa erreferentetzat hartuta,  komunitatean bizi eta harremanak izateko gaitasun eta trebetasunak berreskuratu edota baitaratzeko xedez, horiek lagungarri izango baitzaizkie beren ingurune sozial eta familiarrean modu eraginkorrean integratzeko eta beren bizi-kalitatea hobetzeko. 

	Esku-hartze arloak:
· Autonomia bere burua zaintzeko jardueretan.
· Autonomia etxean.
· Autonomia komunitate ingurunean.
· Osasuna.
· Elkarbizitza, familia harremanak eta bikote harremanak.
· Lan prestakuntza eta lan arloa.
· Soziala, aisialdiaren erabilera.


	Gaitasun, funtzionamendu eta portaeraren gaineko ebaluazioa aldizka berrikusiko da. 
 Gipuzkoako Foru Aldundiko Gizarte Politiketako Departamentuarekin adostutako gaitasun estandarizatuak ebaluatzeko tresnak ere sartuko dira planean, artatutako pertsonen errehabilitazio prozesuaren jarraipena egin ahal izateko, gutxienez 12 hilabetean behin. 

	Errehabilitazio Plan Indibiduala aldizka berrikusi eta adostuko dute erabiltzailearen eta Osasun Mentaleko Zentroaren artean, gutxienez, urtean behin. 

	Beste eragile batzuekin ere adostuko da, hala nola familia, enplegu zentro berezia edota alojamendurako gizarte baliabidea. 

	Errehabilitazio jarduera horiek zentroan bertan, ingurune komunitarioan eta, beharrezkoa balitz, erabiltzailearen etxean bertan egin daitezke. Horri dagokionez, garrantzitsuak dira bai zentroan bertan   funtzio eta gaitasunekin lotuta egiten den entrenamendua, bai jarduerak erabiltzaile bakoitzaren ohiko bizi ingurunean abian jartzeko laguntza eta haren berrikuspena, ahalik eta autonomia gehien lortzeko helburuari begira beti. 
Bermatuko du gutxienez urtean behin etxeko bisita bat egitea, beti ere erabiltzailearen aldez aurretiko  baimenarekin.

	Programa eta zerbitzu hauek sartzen dira planean:

	1.- Osasunaren eta norberaren zainketaren programa:


	Hala osagai fisikoetan, nola psikologikoetan, osasun zerbitzuekin eta familiarekin koordinatuta, erabiltzaileen  eboluzio fisiko eta mentalari bereziki erreparatuz, prebentzioaren, eta osasun zentro batekoak izan gabe, arreta eta zaintza pertsonalarekin lotzen diren eguneroko mediku tratamenduen jarraipena eginez. 
· Gaixotasun mentalari eta haren tratamendu integralari buruzko psiko-heziketa, eta krisien prebentziorako portaerak. 
· Auto-kontrola eta norbere konpetentziak hobetzea. 
· Arrisku faktoreak hautematea.
· Botiken administrazioa. Pilula kaxetan txandak prestatzea, errezetak,...
· Ohitura osasungarriak, elikadura, dieta orekatua, ariketa, dieta pertsonalak, pisu kontrola, sedentarismoa,...
· Ohikoak diren gaixotasun somatiko kronikoen aurrean norbere burua zaintzeko jarraibideak. Hipertentsioa, obesitatea, hiperkolesterolemia,...
2.- Oinarrizko, etxeko eta komunitateko trebetasunen programa: 


	Helburua da artatutako pertsona bakoitzaren autonomia hobetzea eta eguneroko jardueretan bere gaitasunak mantentzea. 


	2.1. Norbere buruaren zainketarekin lotutako oinarrizko jardueren programa:

	Laguntza edo/eta gainbegiratzea, nork bere burua zaintzeko jarduerak egiteko orduan, hau da:

	· Higiene pertsonala eta arropa.
· Mugikortasuna.
· Elikadura ohiturak.
· Osasun ohiturak.


	2.2. Etxeko eta komunitateko trebetasunen programa: 

	Jarduera instrumentaletan eta konpetentzia pertsonaletan laguntza ematea eta gainbegiratzea: 
· Etxeko antolaketa: Elikaduraren kudeaketa, ohiko etxetresnen erabilera, garbiketa,...
· Plangintza ekonomikoa.
· Garraioaren erabilera, komunikabideak,... 
· Bizikidetza eta gaitasun sozialak, baliabide komunitarioen erabilera.
· Teknologia berriak...


	3.- Zerbitzu psikosozialak:

	Eremu indibidualetik, familiarretik eta sozialetik landuko diren gaitasun psikosozialak mantentzea eta hobetzea.


	3.1.- Errehabilitazio kognitiboko programa, gaitasun kognitiboak eta informazioaren prozesamendua hobetzeko, eta konpentsazio estrategiak ikasteko.


	3.2.- Gaitasun sozialen programa, komunikazio eta harreman gaitasunak hobetzeko xedez. Xede hauetara bideratutako jarduerak sartuko dira:
· Gaitasunak hobetzea, arlo okupazionalean, laboralean zein prestakuntzakoan.
· Pertsonen arteko harremanak hobetzea.
· Integrazio soziokomunitarioa eta parte-hartze soziala.
· Aisialdiaren eta denbora librearen kudeaketa.


	3.3.- Familiekin esku hartzeko programa, familiako estres maila murriztu eta familiek gatazka egoerak kudeatzeko dituzten konpetentzia eta gaitasunak areagotzeko xedez. Programa horiek bakarka nahiz taldeka garatu ahal izango dira. 


	4.- Beste eragile batzuekin koordinatzeko zerbitzua:
Errehabilitazio Plan Indibiduala prestatzeko, koordinazio programatua burutuko da eragindako beste eragile batzuekin, esate baterako Osasun Mentaleko Zentroarekin, enplegu zentro bereziarekin edota gizarte  eta/edo familia alojamenduarekin, betiere erabiltzailearen baimena izanik. 
Halaber, eragindako beste eragile batzuekin arreta egokia bideratzeko beharrezkotzat jotzen den  koordinazioa burutuko da. 


	5.- Ostalaritza zerbitzuak eta antzekoak:
· Mantenua: hamaiketakoa eta askaria sartzen dira, erabiltzaileen premia espezifikoak kontuan izanda.
· Garbiketa: espazio orokorrena.
· Garraioa: ez da sartzen.


	6.- Erabiltzaileari eta familiari zuzendutako informazio/arretako eta partaidetzako zerbitzua:


	Zentroak kanpoko eta barneko informazio sistema bat izango du, elementu hauekin: 

	· Barne araudi bat, jardueren programak eta informaziorako liburuxka. 
· Kexak, iradokizunak eta erreklamazioak jartzeko prozedura eta bezeroen asebetetzearen ebaluaziorako prozedura.   
Partaidetzarako bideak.

	Prestazio horiek gauzatzeko kontuan hartuko dira kalitatearekin, zorroztasun teknikoarekin, gardentasunarekin eta artatutako pertsona eta familiei zuzendutako informazioarekin lotutako irizpideak,  erabiltzaileen garapen integrala eta gizarteratzea bilatuz, indarreko xedapenekin bat etorriz. 



III. ERANSKINA
ERREHABILITAZIO PSIKOSOZIALEKO ZENTROETAKO ARRETAN FUNTSEZKOAK DIREN PROZESUEN ZEHAZPENAK ETA JARDUNBIDE EGOKIAK.

	LAN ARLOAK
	EKINTZAK
	ADIERAZLEAK

	HARRERA ETA SARRERA
	SARRERA ETA HARRERA PROTOKOLOA, izendatutako arduradun batekin.


	-Sartu aurreko elkarrizketa, ahal dela Osasun Mentaleko Zentroan, Osasun Sistemako erreferentziazko profesionalarekin.


	-Sartu aurreko elkarrizketa erregistratzea.

-Erreferentziazko psikologoaren eta monitorearen erregistroa, eta erreferentziazko senitarteko batena, halakorik balego.

-Osasun Mentaleko Sareko erreferentziazko gizarte langilearen erregistroa, eta baita bere psikiatrarena.

	HASIERAKO BALORAZIOA
	HISTORIA SOZIOSANITARIOA
	-Datu adierazgarriak jasotzea.

-Historia klinikoa:
Diagnostikoak, ingresoak psikiatrian, ingresatuta egon den egun kopurua urtean, ingresoak borondatezkoak izan diren ala ez,...

-Osasun Mentaleko Zentrotik aurrez diseinatutako EPPI dokumentua.

-Historia soziofamiliarra: familia, prestakuntza, hezkuntza, lana,...


	-Historia klinikoa erregistratzea.

-Diagnostikoak.

-Aurretik izandako ingreso kopurua.

-Ingresatuta egon den egun kopurua urteko.

-Osasun Mentaleko Zentroaren behin-behineko EPPI.

-Historia soziala erregistratzea.



	
	EBALUAZIO FUNTZIONALA, PSIKOSOZIALA ETA FAMILIARRA.
	· Ebaluazio funtzionala, portaerazkoa, soziala eta familiarra.

· Eremu ezberdinen balioespenerako eskalak, eskala estandarizatuak eta Gipuzkoako Foru Aldundiarekin adostuak, esaterako:

· Jarduera orokorraren eskala (JOE)

· Gaitasunen balioespenerako eskalak:

.- Eginahal Psikosozialaren Balioespenerako Eskala (EPBE) 

.- Errehabilitazio Eskala (Erreh)


	Datuak jasotzea ingreso egunetik 45 egunera.

.- Gaitasunen eta eginahalen ebaluaziorako eskalak, gutxienez urtean behin berrikustekoak.

 -Foru Aldundiarekin adostutako eskalak (gutxienez urtean behin).

.- Bizi kalitatearen eskalak (gutxienez urtean behin).

.- Balioespenerako eta ebaluaziorako beste eskalak.



	ERREHABILITAZIO PLAN INDIBIDUAL BATEN DISEINUA 
	ZENTROAN, KOMUNITATEAN EDO ERABILTZAILEAREN BERAREN ETXEAN EGITEKO JARDUERA INDIBIDUALAK ETA/EDO TALDEKOAK JASOKO DITUEN PLAN INDIBIDUALIZATU BAT.
	NORK BERE BURUA ZAINTZEA
	.

1- Jarduera planeko ekintzen erregistroa, jarduerak bakarkakoak ala taldekoak diren adieraziz, eta zentroan, komunitatean eta familia ingurunean burutzen diren adieraziz. 

2. Gorabeheren erregistroa

	
	
	OSASUNA
	

	
	
	ETXEKO AUTONOMIA
	

	
	
	BIZIKIDETZA: TALDEAN, FAMILIA HARREMANAK, BIKOTEA,...
	

	
	
	PRESTAKUNTZA ETA LANA

	

	
	
	AUTONOMIA INGURUNE KOMUNITARIOAN
	

	
	
	ARLO SOZIALA ETA AISIALDIAREN ERABILERA
	

	
	
	HERRITARTASUNA ETA ESKUBIDEAK
	Beren eskubideen babesa eta defentsa, pertsonak bizi duen egoera juridikoa jasoko da. Gaitasun mantendua, kuradoretza, tutoretza, etab.
Tutoretza edo gaitasun mugatua dagoenean, epai judiziala jasoko da.

	ALDIZKAKO BERREBALUAZIOA
	BERREBALUAZIO FUNTZIONALA, PSIKOSOZIALA ETA FAMILIARRA
	Aldizkako berrebaluazioa, gutxienez urtean behin.
	.- Foru Aldundiarekin adostutako gaitasun eta eginahalen ebaluaziorako eskalak.   

.- Bizi kalitatearen eskalak.

.- Balioespenerako eta ebaluaziorako beste eskalak.

.- Egoera soziofamiliarra.

:-Gutxienez urtean behin etxean egindako bisita beharrezkoa izango da. 

	EPI DOKUMENTUAREN ALDIZKAKO BERRIKUSPENA 
	ZENTROAN, KOMUNITATEAN EDO ERABILTZAILEAREN ETXEAN BERTAN EGITEKO JARDUERA INDIBIDUALAK ETA/EDO TALDEKOAK BILDUKO DITUEN EPI PLAN INDIBIDUALIZATUAREN BERRIKUSPENA.
	Erabiltzailearekin eta beste eragile batzuekin adostutako berrikuspena, urtean behin gutxienez,  berrebaluazioaren ondotik. 
	1-Taldekako nahiz bakarkako jarduerak biltzen dituen jarduera plan indibidualizatuko ekintzen erregistroa.  Zentroan,  komunitatean eta familia ingurunean garatzen diren  jarduerak. 

Gutxienez urtean behin berrikustekoak.



	BESTE ERAGILEEKIN KOORDINATZEKO PROTOKOLOAK
	Koordinazioa hauekin:


	.- Osasun Mentaleko Zentroa

.- Ospitaleak

.- Lehen mailako arreta.

.- Foru Aldundia

.- Enplegu zentroak.

.- Familia

.- Beste eragile batzuk
	Datuak biltzea:

.- Bilera kopurua.

.- Inplikatutako eragileak.

.- Helburuak




IV. ERANSKINA.- 
PROFESIONALEN FUNTZIO ETA ERANTZUKIZUNAK
Profesionalen funtzioak eta ardurak:
1. Arduraduna:
· Emandako arretaren diseinua eta antolaketa.
· Gainerako profesionalen lanaren ikuskapena.
· Zentroaren administrazio eta lan antolaketa. 
· Barne bileren koordinazioa, komunikazio arina eta talde lana lortzeko. 
· Zentroaren funtzionamendurako behar diren baliabide guztien koordinazio instituzionala.
· Beharrezkotzat jotzen diren barne eta kanpoko koordinazio bilera guztietan parte hartzea.
· Errehabilitazio Zentroa sartuta dagoen prestakuntza proposamenen inplementazioa eta ikuskapena. 
· Zentroko profesionalek egiten dituzten ikerketa proposamenen garapena eta laguntza.
· Zentroak ezaugarritzat duen arreta-filosofiaren mantentzea. 
· Funtzionamenduaren eta arretaren ebaluazioa, behar diren txostenak eta memoriak prestatuz.
2. Psikologoa: 
Oinarrizko zeregina du errehabilitazio jarduera garatzea, erantzukizun hauek dituela:
· Erabiltzaile deribatuak tutorizatzea.
· Diziplina anitzeko talde profesionalak zuzentzea, errehabilitazio plan indibidualak diseinatzeko eta gauzatzeko.
· Errehabilitazio helburuak planteatzea, esku-hartzearen jarraipena egitea, eta errehabilitazioaren emaitzak ebaluatzea.
· Prestakuntza programen arduraduna da: errehabilitazio kognitiboa, gaitasun sozialak, osasunerako heziketa, auto-kontrola, eta familien harrera eta psiko-heziketa, Programa horien diseinuaren eta garapenaren arduraduna da. Programa horiekin zerikusia duten jarduerak lideratzea eta zuzentzea.
· Taldekideen errehabilitazioko esku-hartzeak gauzatu direla ikuskatzea.
· Erabiltzaileen jardun psikosoziala etengabe ebaluatzea eta errehabilitazio plan indibidualak egokitzea.
· Jarraipena ikuskatzea proposatutako helburuak lortu direnean, eta diziplina anitzeko taldea ezartzea alta gertatzen denean. 
· Gizarte eta osasun baliabideekin egin beharreko koordinazioak egitea, zainketen jarraitutasun egokia bermatzeko. 
· Erabiltzaileen familiak informatzea, orientatzea eta laguntzea.
· Egin beharreko jarraipenak eta txostenak prestatzea, jarduketak, itxaropenak eta helburuak komunikatzeko.
· Esku-hartze programak ebaluatzea, Zentroaren programazioan eta antolaketan lagunduz.
· Errehabilitazio Zentrora prestakuntza jasotzera joaten diren profesionalen irakasletza bere gain hartzea.
· Errehabilitazio psikosozialarekin zerikusia duten alderdiei buruzko ikerketa eta irakasletza proiektuak garatzea.
· Zentroan sortzen diren krisietan edo larrialdietan esku hartzea.
· Zentroak beharrezkotzat jotzen dituen eta bere gaitasunarekin bat datozen zeregin guztiak.
3. Gizarte langilea:
· Oinarrizko zeregina du gizarte balorazioa eta esku-hartzea erabiltzaileekin eta haien familiekin.
· Errehabilitazio plan indibidualaren diseinuan parte hartzea, diziplina anitzeko taldearen parte gisa.
· Esku-hartze programen barruan bere kargu utzitako jarduerak egitea.
· Aipatutako plana beren eskumen arloetan gauzatzeko, monitoreek dituzten zereginak ikuskatu eta zuzentzea.
· Sare soziosanitarioko baliabideekiko koordinazioak egitea (gizarte zerbitzu orokorrak, prestakuntza-tresnak, lanekoak, eta abar).
· Familien ebaluazioa egitea, Zentroaren ebaluazio protokoloaren barruan.
· Esleitutako erabiltzaileen jarraipenak egitea.
· Erabiltzaileak informatzea eta orientatzea baliabideei buruz; batez ere, normalizazio eta integrazio handiagoa dakartenei buruz: prestakuntzakoak, lanekoak, heziketakoak, aisialdikoak…
· Baliabide berriak detektatzea eta lehendik daudenak biltzeaz arduratzea.
· Ikerlanak egitea eta lan horien berri ematea baliabide profesionalen bitartez.
· Gizarte Langintzako Eskolako ikasleak (praktiketan) bere gain hartzea, dagozkion hitzarmenak existitzen direnean. 
· Errehabilitazio Zentroko erreferentziako arloetako familien eta erabiltzaileen elkarteekin koordinatzea, baita herritarren partaidetzako bestelako elkarteekin ere. 
· Zentroak beharrezkotzat jotzen dituen eta bere gaitasunarekin bat datozen zeregin guztiak.
4. Terapeuta okupazionala:
· Ardurapean ditu eguneroko bizitzako jardueren programa, psikomotrizitate jarduera, baita prestakuntzakoak, lanekoak, heziketakoak eta aisialdikoak ere.
· Errehabilitazio plan indibidualaren diseinuan parte hartzea, diziplina anitzeko taldearen parte gisa.
· Esku-hartze programen barruan bere kargu utzitako jarduerak egitea.
· Aipatutako plana beren eskumen arloetan gauzatzeko monitoreek dituzten zereginak ikuskatu eta zuzentzea.
· Erabiltzaileen oinarrizko autonomiarekin eta auto-zainketekin zerikusia duten arloak ebaluatu eta horietan esku hartu behar du, baita psikomotrizitate arloetan ere.
· Aisialdiko jarduerak antolatzen ditu.
· Prestakuntza eta lan arloak lantzea.
· Tutoreekin koordinatu beharra dauka bere erantzukizuneko arlo gisa aipatutako esku-hartzea planifikatzeko.
· Bere ardurapeko programen eraginkortasuna ebaluatzen du, Zentroaren programazioan eta antolaketan lagunduz.
· Bere ardurapean dago sar litezkeen boluntarioekiko lana antolatzea.
· Bere gain hartzen ditu lanbidearekin zerikusia duten irakaskuntza lanak, eta bere presentzia garrantzitsua den lantaldeetan parte hartzen du.
· Bere ardurapean dago esleitutako erabiltzaileen tutorizazioa edo jarraipena egitea.
· Bere arloko baliabide instituzional garrantzitsuekin koordinatu beharra dauka.
· Zentroak beharrezkotzat jotzen dituen eta bere gaitasunarekin bat datozen zeregin guztiak.
5. Monitorea:
· Oinarrizko zereginak ditu erabiltzaileen arreta, konpainia, gaitzea eta eguneroko indartzea, baita motibatu eta laguntzea ere.
· Errehabilitazio plan indibidualaren diseinuan parte hartzea, diziplina anitzeko taldearen parte gisa.
· Bere ardurapean dago errehabilitazio psikosozialeko plan indibiduala gauzatzea, lankide dituela Zentroko psikologoa, terapeuta okupazionala eta gizarte langilea. 
· Banakako nahiz taldekako jarduerak egitea, psikologoarekin eta terapeuta okupazionalarekin batera, egokitzat jotzen denean, esku-hartze psikosozialeko arloetan motibatzeko, gaitzeko eta laguntzeko.
· Harrera programa
· Osasunaren eta norberaren zainketaren esku-hartze programa
· Norberaren zainketaren oinarrizko gaitze programak
· Etxeko eta komunitateko trebetasunen gaitze programak
· Programa psikosozialak: errehabilitazio kognitiboa, gaitasun sozialak
· Gaitasunak hobetzea prestakuntza eta lan arloetan
· Integrazio komunitarioa eta parte-hartze soziala
· Aisialdiaren eta denbora librearen kudeaketa.
· Erabiltzaileekin esku hartzea tutoretza indibidualen bitartez. 
· Beharrezko konpainia egiten du alderdi hauek bermatzeko: erabiltzaileak Zentroari egoki atxikitzea, eta orientazioan nahiz gestioak egitean trebatzea. 
· Zentroan programatutako irteerak antolatzen eta garatzen ditu honelako jarduerei dagokienez: aisialdia, denbora librea, eta baliabide komunitarioen erabilera.
· Errehabilitazioko beste tresna batzuetako profesionalekin koordinatzen da, jarduera komunak garatzeko.
· Erabiltzaileen integrazio normalizaturako garrantzitsuak diren baliabide soziokomunitario eta sanitarioekin koordinatzen da.
· Bere gain hartzen ditu irakaskuntza lanak Errehabilitazio Psikosozialeko Zentroan egindako lana interesgarri zaien kolektiboekin. Gorabeherak: erregistratu, informatu eta horren arabera jokatzea.
· Behartasun egoerei eustea.
· Medikazioa ikuskatzea.
· Eguneroko erregistroak eta informazio bilketa egitea.
· Zentroak beharrezkotzat jotzen dituen eta bere gaitasunarekin bat datozen zeregin guztiak.
V. ERANSKINA
KONTRATUAREN EXEKUZIO FASEAN KONTRATISTAK PRESPATU BEHARREKO JARRAIPENERAKO DOKUMENTAZIOA
	
	Dokumentu mota


	
	Esparrua


	
	Aldizkakotasuna


	
	Epemuga


	Eredua


	
	Euskarria


	
	Zerbitzua/Atala

Servicio/Sección

	1
	· Alta, baja eta erreserba fitxa


	
	Erabiltzailea


	
	Gertatzen denean


	
	-
	-
	
	Extranet
	
	Laguntza / Zentroak



	2
	· Azalpen liburuxka


	
	Zentroa/Zerbitzua


	
	Urtero eta aldaketak dudenean


	
	Martxoak 31


	-
	
	Extranet-DK


	(1)
	Laguntza / Zentroak



	3
	· Barne erregimeneko erreglamentua


	
	Zentroa/Zerbitzua


	
	Urtero eta aldaketak dudenean


	
	Martxoak 31


	-
	
	Extranet-DK


	(1)
	Laguntza / Zentroak



	4
	· Erabiltzaileen eta familien gogobetetasun inkesta


	(2)
	Zentroa/Zerbitzua


	
	Urtero


	
	Martxoak 31


	-
	
	Extranet-DK


	(1)
	Laguntza / Zentroak



	5
	· Banakoen kontratuaren eredua


	
	Zentroa/Zerbitzua


	
	Urtero eta aldaketak dudenean


	
	Martxoak 31


	-
	
	Extranet-DK


	(1)
	Laguntza / Zentroak



	6
	· Jarduera okupazionalen plana


	
	Zentroa/Zerbitzua


	
	Urtero


	
	Martxoak 31


	-
	
	Extranet-DK


	(1)
	Laguntza / Zentroak



	7
	· Langileek egindako formazioa


	(3)
	Zentroa/Zerbitzua


	
	Urtero


	
	Martxoak 31


	-
	
	Extranet-DK


	(1)
	Laguntza / Zentroak



	8
	· Garraioaren ibilbidea


	(4)
	Zentroa/Zerbitzua


	
	Urtero eta aldaketak daudenean


	
	Martxoak 31


	-
	
	Extranet-DK


	(1)
	Laguntza / Zentroak



	9
	· Lehen balorazio eta arreta planak


	(5)
	Erabiltzailea


	(6)
	Hiru hilez behin


	(7)
	III/31, VI/30, IX/30, XII/31

31/III, 30/VI, 30/IX, 31/XII
	-
	
	Extranet-DK


	(1)
	Laguntza / Zentroak



	10
	· Balorazio eta arreta planen berrikuspenak


	(8)
	Erabiltzailea


	
	Hiru hilez behin


	(7)
	III/31, VI/30, IX/30, XII/31

31/III, 30/VI, 30/IX, 31/XII
	-
	
	Extranet-DK

Extranet-CD
	(1)
	Laguntza / Zentroak



	11
	· Gastuen kontu analitikoa


	
	Zentroa/Zerbitzua


	
	Urtero


	
	Martxoak 31


	E-1
	
	e-mail
	
	Plangintza/Ituneko



	12
	· Diru-sarrenren kontu analitikoa


	
	Zentroa/Zerbitzua


	
	Urtero


	
	Martxoak 31
	E-2
	
	e-mail
	
	Plangintza/Ituneko



	13
	· Langileen urteko plantila


	
	Zentroa/Zerbitzua


	
	Urtero


	
	Martxoak 31


	E-3
	
	e-mail
	
	Plangintza/Ituneko



	14
	· Garraio zerbitzuaren inguruko informazioa


	
	Zentroa/Zerbitzua


	
	Urtero


	
	Martxoak 31


	E-4
	
	e-mail
	
	Plangintza/Ituneko



	15
	· Zerga obligazioak betetzeari buruzko ziurtagiria


	
	Entitatea


	
	Urtero


	
	Martxoak 31


	-
	
	e-mail
	
	Plangintza/Ituneko



	16
	· Gizarte Seguratzarekiko obligazioak beteak izatearen ziurtagiria
	
	Entitatea


	
	Urtero


	
	Martxoak 31


	-
	
	e-mail
	
	Plangintza/Ituneko



	17
	· Auditatutako urteko kontuak (Balantzea, Emaitzen kontua eta Memoria)


	
	Entitatea


	
	Urtero


	
	Martxoak 31


	-
	
	e-mail
	
	Plangintza/Ituneko



	18
	· Urteko jardueren memoria


	
	Zentroa/Zerbitzua


	
	Urtero


	
	Martxoak 31


	-
	
	e-mail
	
	Plangintza/Ituneko



	19
	· Urteko Laburpenaren (190 eredua) fotokopia


	
	Zentroa/Zerbitzua


	
	
	
	
	-
	
	e-mail
	
	Plangintza/Ituneko



	20
	· Gizarte Segurantzaren TC1 eta TC2 dokumentuen fotokopia


	
	Zentroa/Zerbitzua


	
	
	
	
	-
	
	e-mail
	
	Plangintza/Ituneko



	21
	· Euskara Plana: urtean egindako ekintza  guztien memoria.


	
	Zentroa/Zerbitzua


	
	Urtero


	
	Martxoak 31


	
	
	Extranet-DK


	(1)
	Laguntza / Zentroak



	22
	· Euskara Plana: urtean egindako ekintza  guztien memoria.


	
	Zentroa/Zerbitzua


	
	Urtero


	
	
	
	
	Extranet-DK


	(1)
	Laguntza / Zentroak




Oharren azalpena 
(1) “Dokumentuen Kontrola” izeneko tresna 
(2) Urtekoa, eta kontratuaren aurreko urteekiko eboluzioa. 
(3) Ekintza bakoitzaren gaia, iraupena, eta parte hartzaileen profil eta kopurua Soilik eguneko zentroetan, eta zerbitzu hori barne dutenean /
(4) Lehen balorazioa eta arreta plana sartu ondorengo lehen bi hilabeteetan egin beharko dira. 

(5) Hiruhileko horretan egindako guztiak, eta fitxategi bereiztuetan. 

(6) Urtean behineko edo aldaketa garrantzitsuen ondoriozko errebisioak 
2

